‎(ซีรีส์สารคดีจาก NETFLIX)
‎จักรวาล
‎ได้มอบส่วนผสมทั้งหมด ‎ที่จำเป็นต่อการบังเกิดขึ้นและเติบโตของชีวิต
‎ให้แก่โลกเรา
‎พลังงานที่ไหลผ่านตัวเรา
‎กิจวัตรประจำวันของเรา
‎ธาตุที่สร้างเราขึ้นมา
‎แต่เบื้องหลังสิ่งมหัศจรรย์ทั้งหลายเหล่านี้
‎คือพลังลึกลับ…
‎ที่ทำให้ทั้งหมดเป็นไปได้
‎แรงโน้มถ่วง
‎มันตรึงทุกอย่างเข้าที่
‎มันสร้างดาวฤกษ์ทุกดวง…
‎ปั้นแต่งดาวเคราะห์ทุกดวง
‎และชี้นำทางทุกชีวิต
‎มันคือพลังดึงดูดขั้นสูงสุด
‎ล้ำลึกจนนำพาเอาสองชีวิตน้อยมาพบกัน…
‎ในการค้นหาคู่ที่เหมาะสมที่สุด
‎(พลังดึงดูด)
‎ในมหาสมุทรใต้ ‎ห่างจากแอนตาร์กติกากว่า 2,000 กิโลเมตร…
‎(เกาะเซาท์จอร์เจีย)
‎เป็นที่ตั้งของเกาะลมแรง ‎ชื่อว่าเกาะเซาท์จอร์เจีย
‎บ้านของอาณานิคม
‎เพนกวินจักรพรรดิครึ่งล้านตัว
‎และนี่เป็นวันสำคัญสำหรับเพนกวินสองตัว
‎พ่อแม่มือใหม่
‎เป็นเวลากว่า 50 วัน
‎ที่ทั้งสองผลัดกันดูแลไข่ล้ำค่าให้ปลอดภัย…
‎และอบอุ่น
‎และในวันนี้ ถึงเวลาต้อนรับ ‎ลูกชายตัวน้อยของมันสู่โลกใบนี้
‎หนูน้อยร็อคกี้
‎พบกับโลกกว้าง
‎และที่อีกฟากหนึ่งของเกาะ
‎นกน้อยอีกตัวกำลังฟักออกมา
‎ตัวเมีย
‎พาโลม่า
‎ร็อคกี้กับพาโลม่ายังไม่รู้ตัวหรอก ‎แต่ทั้งสองเกิดมาคู่กัน
‎พลังดึงดูดที่อยู่เหนือการควบคุมของมัน
‎จะนำพามันมาพบกัน
‎พลังนี้ไม่เพียงกอดร็อคกี้กับพาโลม่า ‎แนบชิดติดพื้นดินเท่านั้น
‎แต่ยังกอดชั้นบรรยากาศไว้แนบโลกอีกด้วย
‎มันทำให้โลกโคจรรอบดวงอาทิตย์
‎ทำให้ดวงอาทิตย์หมุนรอบแกนกลางกาแล็กซี
‎และทำให้กาแล็กซีต่างๆ เต้นรำและหมุนรอบกัน
‎ในระดับที่ยิ่งใหญ่มาก
‎แรงโน้มถ่วงยึดโยง ‎ทุกชิ้นส่วนของจักรวาลเข้าด้วยกัน
‎เชื่อมทุกอย่างเข้าหากัน
‎ตั้งแต่ดวงดาวอันไกลโพ้น
‎มาจนถึงเพนกวินตัวกระจ้อย
‎แต่ตอนนี้ร็อคกี้กับพาโลม่า ‎ไม่ได้คิดถึงจุดยืนของตัวเองในจักรวาล
‎แค่เรื่องอาหารมื้อต่อไป
‎ต้องใช้ความพยายามทั้งหมดของพ่อแม่ที่ทุ่มเท…
‎เพื่อหาอาหารมาสนองลูกที่ไม่รู้จักอิ่ม
‎งานนี้ไม่มีคำขอบคุณ…
‎และไม่เคยจบไม่เคยสิ้น
‎พวกมันทำทุกวิถีทาง ‎เพื่อขุนลูกให้อ้วนทันช่วงฤดูหนาว
‎เพราะในระหว่างที่ร็อคกี้กับพาโลม่าเติบใหญ่ขึ้น
‎กลางวันก็หดสั้นลงเรื่อยๆ
‎อาหารเริ่มหายาก
‎พ่อแม่มันต้องออกจากเกาะ…
‎เดินทางออกทะเลไปไกลหลายร้อยกิโลเมตร
‎เพื่อหาอาหาร
‎ทิ้งให้ลูกน้อยต้องต่อสู้ดิ้นรนกันเอง ‎เป็นเวลาหลายเดือน
‎ไม่มีใครตอบรับเสียงร้องของพาโลม่า
‎ในค่ำคืนแรกอันแสนว้าเหว่
‎ช่วงเวลาอันมืดมิดที่สุดในชีวิตของลูกเพนกวิน
‎แต่นั่นเทียบไม่ได้เลย ‎กับช่วงเวลาที่มืดมิดที่สุดในจักรวาลของเรา
‎เพราะเมื่อเนิ่นนานมาแล้ว ก่อนที่จะมีโลก
‎ดวงอาทิตย์
‎หรือดวงดาว
‎ไม่มีประกายแสงใดๆ ทั้งสิ้น
‎(13,500 ล้านปีก่อน)
‎จักรวาลเป็นใยแก๊สที่หนาแน่นและมืดมิด
‎แต่ที่นี่ แรงโน้มถ่วงเริ่มร่ายมนตร์
‎จากแรงโน้มถ่วงนี้บังเกิดขึ้นเป็นทุกสรรพสิ่ง
‎ใยบางส่วนถูกดึงเข้าหากัน
‎รวมเป็นก้อนสสาร
‎ที่ใหญ่ขึ้นเรื่อยๆ
‎ใหญ่มากจนกระทั่งยุบเข้าหาตัวเอง
‎ก่อกำเนิดขึ้น…
‎เป็นดาวฤกษ์กลุ่มแรก
‎แรงโน้มถ่วงทำงานต่อไป
‎ปั้นแต่งเส้นใยปฐมยุค ‎ขึ้นเป็นดาวฤกษ์ที่มีมากขึ้นเรื่อยๆ
‎ดึงมันเข้าหากัน
‎และถักทอเข้าด้วยกัน ‎เป็นกาแล็กซีกว้างใหญ่ไพศาล
‎จากความว่างเปล่า
‎แรงโน้มถ่วงสร้างจักรวาล ‎ที่เปี่ยมด้วยความเป็นไปได้
‎ซึ่งยังคงทอแสงประดับ ‎ท้องฟ้ายามกลางคืนของเรา
‎แต่แสงจากดาวฤกษ์ไกลโพ้น ‎ไม่สามารถให้ความอบอุ่นกับลูกเพนกวินได้
‎เมื่อพ่อแม่ต้องออกทะเลไป
‎ร็อคกี้กับพาโลม่าจึงน้ำหนักลด
‎นับวันยิ่งอ่อนแอลงเรื่อยๆ
‎เครื่องป้องกันความหนาวเหน็บเดียวที่มี
‎คือขนหนาปุกปุย
‎กับกันและกัน
‎ความอยู่รอดของมันขึ้นอยู่กับการเต้นรำ ‎ที่แม่นยำและสง่างามระหว่างดาวฤกษ์หนึ่งดวง
‎กับดาวเคราะห์หนึ่งดวง
‎ซึ่งออกแบบขึ้นมาด้วยแรงโน้มถ่วง ‎เมื่อ 4,500 ล้านกว่าปีที่แล้ว
‎จากฝุ่นละอองและแก๊ส ‎ที่หลงเหลือจากการก่อตัวของดวงอาทิตย์
‎แรงโน้มถ่วงได้ดึงเศษหินเข้าด้วยกัน
‎ค่อยๆ ใช้เวลาหลอมมัน ‎เข้าด้วยกันเป็นดาวเคราะห์
‎หน้าตาของมันไม่เหมือนบ้านที่เรารู้จักทุกวันนี้เลย
‎แต่มันมีศักยภาพครบถ้วนที่จะสร้างชีวิต
‎อาบแสงเรืองรอง ‎ของดวงอาทิตย์แรกเกิดของเรา
‎หลายพันปีต่อมา ดวงอาทิตย์ ‎ดวงเดิมนั้นกำลังขึ้นจากขอบฟ้า
‎ส่งสัญญาณให้พ่อแม่ของร็อคกี้กับพาโลม่า
‎ว่าถึงเวลากลับเกาะเซาท์จอร์เจีย
‎พร้อมกับปลาเต็มท้องแล้ว
‎เมื่อดวงอาทิตย์แผ่ไออุ่นสู่ชายหาด ‎เกาะก็แปรเปลี่ยนกลายเป็นที่น่าอยู่อีกครั้ง
‎แต่การกลับเข้าฝั่งเป็นงานที่ง่าย
‎ตอนนี้พ่อแม่ของร็อคกี้ต้องหาลูกน้อย
‎ในหมู่ลูกเพนกวินหลายพันตัว
‎บนชายฝั่ง พ่อแม่ของพาโลม่า ‎ได้ยินเสียงร้องเฉพาะตัวของมัน
‎และหามันเจออย่างรวดเร็วท่ามกลางฝูงเพนกวิน
‎และในที่สุด พ่อแม่ของร็อคกี้ก็ได้ยิน
‎เสียงร้องที่ชัดเจน
‎ของลูกน้อย
‎เสียงของมันมีเอกลักษณ์เฉพาะตัว ‎ที่พ่อแม่มันเท่านั้นจะจำได้
‎พร้อมหน้ากันทั้งครอบครัว
‎และในที่สุดสองท้องน้อยๆ
‎ก็อิ่มหนำสำราญ
‎ตั้งแต่ดาวฤกษ์ดวงแรก ‎ไปจนถึงกำเนิดของกาแล็กซี
‎ดวงอาทิตย์ และดาวโลกของเรา
‎แรงโน้มถ่วงได้จัดฉากเพื่อสร้างชีวิตขึ้นมา
‎แต่กว่าโลกจะกลายเป็นบ้านที่เรารู้จักทุกวันนี้
‎แรงโน้มถ่วงก็ต้องส่ง ‎ความโกลาหลมาทางเราสักหน่อย
‎เพื่อจุดประกายกระบวนการวิวัฒนาการ
‎ผ่านมาแล้วหลายเดือน
‎ตอนนี้ร็อคกี้โตขึ้นเป็นสองเท่า
‎และพร้อมตามหาความรัก
‎แต่มันจะไม่ใช่หนุ่มโสดที่น่าหมายปอง
‎จนกว่าจะฟิตหุ่นและเสริมหล่อเสียก่อน
‎ก่อนอื่น ต้องมีชุดใหม่
‎เปลี่ยนจากขนปุกปุยวัยเด็ก
‎เป็นขนสั้นกันน้ำสีมันวาว
‎มันพร้อมลงไปว่ายน้ำเป็นครั้งแรกแล้ว
‎ที่อีกฝั่งชายหาด
‎พาโลม่าก็พร้อมลงทะเลเช่นกัน
‎เนื่องจากอยู่แต่บนบกมาทั้งชีวิต
‎นี่จึงเป็นช่วงเวลาที่น่าหวั่นใจสำหรับทั้งคู่
‎ร็อคกี้มโนว่ามันกำลังว่ายน้ำ
‎แต่พาโลม่าลงไปว่ายน้ำจริงๆ
‎ในที่สุดร็อคกี้ก็ตามทันว่าต้องลงน้ำก่อน
‎นกหนุ่มสาวเหล่านี้จะออกทะเลไปนานสองปี
‎บนเส้นทางของตัวเอง
‎มีสมบัติมากมายรออยู่ในท้องทะเล
‎ต้องขอบคุณแรงโน้มถ่วง
‎และเพื่อนบ้านที่อยู่ชิดกับเรา
‎(4,400 ล้านปีก่อน)
‎หลังโลกก่อตัวขึ้นได้ไม่นาน
‎มันปะทะเข้ากับโลกใหม่อีกใบ
‎และจากเศษซากที่โคจรรอบโลก
‎แรงโน้มถ่วงได้สร้างเพื่อนร่วมทางให้กับเรา
‎ดวงจันทร์
‎แรงกระแทกนั้นได้ทำให้โลกอ่อนวัยเอียงข้าง
‎และตกอยู่ในความสับสนอลเวง
‎หมุนแกว่งไปมาอย่างบ้าคลั่ง
‎แต่เมื่อเวลาผ่านไปหลายพันล้านปี
‎แรงโน้มถ่วงของดวงจันทร์ทำให้โลกสงบลง
‎ดวงจันทร์ลอยออกห่าง
‎โลกหมุนช้าลง
‎ซึ่งเปลี่ยนแปลงเรื่องราวของโลกไป
‎เมื่อหมุนช้าลง กลางวันจึงยาวนานขึ้น
‎ทำให้แสงแดดส่องถึงมหาสมุทร ‎อย่างต่อเนื่องนานหลายชั่วโมงมากขึ้น
‎และสร้างสภาวะที่ทำให้ชีวิตแรกตั้งหลักได้
‎ก้าวแรกในเขาวงกตแห่งชีวิตใต้น้ำ
‎ที่เจริญเติบโตไม่ยั้ง
‎และในที่สุดก็เติมเต็มมหาสมุทร ‎ด้วยสิ่งมหัศจรรย์เหนือจินตนาการ
‎สิ่งมหัศจรรย์ที่ในวันนี้ ‎ได้สร้างระบบนิเวศอันอุดมสมบูรณ์
‎ให้กับเพนกวินสองตัวที่กำลังหิวมาก
‎ซึ่งอยู่ห่างกันหลายร้อยกิโลเมตร ‎ในท้องทะเลกว้างใหญ่
‎พาโลม่ามาถึงแนวปะทะอากาศขั้วโลก
‎ที่ซึ่งมหาสมุทรใต้มาบรรจบ ‎กับน่านน้ำอุ่นของมหาสมุทรแอตแลนติก
‎มหาสมุทรแปซิฟิก และมหาสมุทรอินเดีย
‎ที่นี่ สารอาหารถูกกวนขึ้นมาจากด้านล่าง
‎เลี้ยงปากท้องสัตว์หลายพันสปีชีส์
‎รวมไปถึงปลาตะเกียง ‎ของโปรดเพนกวินจักรพรรดิ
‎พวกมันอาศัยอยู่ใต้น้ำลึก
‎แต่นั่นไม่ใช่ปัญหาสำหรับพาโลม่า
‎มันสามารถดำน้ำลงไปล่าสัตว์ ‎ได้ลึกถึง 300 เมตร
‎เพนกวินปรับตัวให้เข้ากับ ‎การดำน้ำและล่าปลาที่ความลึกมากๆ ได้
‎แต่หากจะทำความเข้าใจ ‎ว่าเกิดการปรับตัวอันน่าทึ่งนี้ได้อย่างไร
‎เราก็ต้องรู้ว่าเมื่อ 66 ล้านปีที่แล้ว ‎แรงโน้มถ่วงทำอะไรอยู่
‎ในวงนอกอันหนาวเหน็บของระบบสุริยะ
‎น้ำแข็งและหินนับล้านก้อนโคจรรอบดวงอาทิตย์
‎ส่วนใหญ่ดาวเคราะห์น้อยเหล่านี้ ‎ไม่เป็นปัญหาอะไร
‎แต่บางครั้งมันก็เป็น
‎ในบริเวณรอบนอกของแถบดาวเคราะห์น้อย
‎หินหนึ่งก้อนที่มีขนาดสิบกิโลเมตร
‎ได้รับไออุ่นจากดวงอาทิตย์นานนับพันปี
‎และทีละเล็กละน้อย
‎ไออุ่นเริ่มเคลื่อนดาวเคราะห์น้อยดวงนี้ ‎ที่มีชื่อว่าชิกซูลุบ ออกจากวงโคจร
‎จนกระทั่งแรงโน้มถ่วงมีผล
‎ดึงมันเข้าหาดวงอาทิตย์
‎และพามันเข้าสู่เส้นทางพุ่งชนกับโลก
‎ด้วยความเร็ว 72,000 กิโลเมตรต่อชั่วโมง
‎แรงกระแทกกระตุ้นให้เกิด ‎คลื่นพลาสมาที่ร้อนยิ่งยวด
‎ทำให้เกิดไฟป่าและหายนะทั่วโลก
‎จนปิดกั้นแสงอาทิตย์
‎สปีชีส์สามในสี่ของโลกถูกทำลายสูญสิ้น
‎ถือเป็นข่าวร้ายสำหรับไดโนเสาร์
‎แต่เป็นข่าวดีสำหรับเพนกวินจักรพรรดิ
‎เนื่องจากตัวเล็กและเบากว่า
‎นกจึงอยู่รอดมาได้
‎มันบินขึ้นสู่ท้องฟ้าและวิวัฒนาการหลากหลายขึ้น
‎เมื่อไม่มีนักล่าตัวใหญ่แล้ว
‎จึงมีปลามากมายเต็มท้องมหาสมุทร
‎บรรพบุรุษของเพนกวิน ‎กลายเป็นนักดำน้ำที่เชี่ยวชาญ
‎ดำได้ลึกขึ้น
‎และอยู่ใต้น้ำได้นานขึ้น
‎จนในที่สุด มันก็ทิ้งทักษะการบินไปเลย
‎จากที่เคยทะยานขึ้นไปบนท้องฟ้า
‎ตอนนี้ทะยานลงมาสู่ท้องทะเล
‎การปรับตัวที่หาค่ามิได้นี้ ‎ร็อคกี้กับพาโลม่าได้นำมาใช้ประโยชน์แล้ว
‎ตอนนี้มันฟิตและแข็งแรงขึ้น
‎พร้อมจะกลับไปที่ชายฝั่งแดนเกิด
‎เพื่อหาคู่แล้ว
‎แต่เส้นทางกลับบ้านมีผู้มาขวาง
‎วาฬเพชฌฆาต
‎วาฬชนิดเดียวที่เรารู้ว่ากินเพนกวิน
‎พาโลม่าเร่งความเร็วสูงสุด
‎นี่จะเป็นการแข่งขันสู่เส้นชัย
‎วาฬเพชฌฆาตว่ายน้ำไว
‎แต่เพนกวินจักรพรรดิเกิดมาเพื่อความเร็ว
‎พาโลม่าว่องไวเกินไปสำหรับผู้ไล่ล่า
‎แต่ร็อคกี้เข้าไปหลบในดงสาหร่ายใกล้ฝั่ง
‎และวาฬเพชฌฆาตที่กำลังหิวโหยไม่ยอมไปไหน
‎ร็อคกี้เห็นโอกาส
‎และพุ่งเข้าฝั่ง
‎ตอนนี้มันว่ายน้ำเป็นแล้ว
‎ออกไปท่องทะเลนานถึงสองปีเต็มๆ
‎เพียงเพื่อจะได้มีโอกาสร่วมชิงโชคครั้งใหญ่
‎ค้นหาความรัก
‎แรงโน้มถ่วงก่อร่างดวงอาทิตย์ ‎โลก และดวงจันทร์
‎สร้างเป็นบ้านที่มั่นคง ‎สำหรับสิ่งมีชีวิตบนดาวของเรา
‎และนำทางการวิวัฒนาการไปในทิศทางใหม่
‎แต่เรื่องราวของร็อคกี้กับพาโลม่า ‎ยังขาดอีกหนึ่งชิ้นส่วน
‎ที่สร้างจากแรงโน้มถ่วง
‎ในใจกลางอันร้อนระอุของดวงอาทิตย์
‎แสง
‎ดาวฤกษ์ของเราสว่างได้ก็เพราะ
‎ที่แกนของมันกำลังมีศึกที่ดุเดือด
‎แรงโน้มถ่วงดึงทุกอย่างเข้ามา
‎ในขณะที่แรงดันสูงดันมันออกไป
‎สงครามแรงโน้มถ่วงนี้…
‎ทำให้อะตอมพุ่งชนกันและหลอมรวมกัน
‎แล้วปลดปล่อยพลังงานออกมา
‎ในรูปแบบของโฟตอน
‎ที่ไม่เพียงให้พลังงาน ‎ที่คอยค้ำจุนชีวิตแก่โลกเท่านั้น
‎แต่ยังอาบโลกด้วยแสงสว่างอีกด้วย
‎แสงที่มีความมหัศจรรย์ซ่อนอยู่
‎เพราะในแสงตะวัน
‎มีสายรุ้ง
‎โฟตอนแต่ละตัวมีความยาวคลื่นเฉพาะตัว
‎และทำปฏิกิริยากับองค์ประกอบโลกเรา
‎ในแบบที่แตกต่างกันไป
‎บางความยาวคลื่นถูกดูดซับ
‎บ้างก็ถูกสะท้อนกลับ
‎คลื่นแสงที่มากระทบตาเรา ‎จะเป็นตัวกำหนดว่าเราเห็นสีอะไร
‎และความสามารถในการมองเห็นสีนี้
‎มีบทบาทสำคัญในเกมหาคู่ของเพนกวิน
‎การออกหากินในท้องทะเล ‎นานหลายปีทำให้ร็อคกี้สุขภาพดีแข็งแรง
‎ซึ่งเป็นคุณสมบัติที่ต้องแสดงออกมาเพื่อดึงดูดคู่
‎เม็ดสีที่มันสังเคราะห์ขึ้นเอง
‎ทำให้ขนของมันมีสีเหลืองสดใส
‎เหมาะแก่การอวดความเก๋ไก๋ของมัน
‎และดึงดูดสายตาของนกตัวเดียวในฝูงนี้…
‎ที่ไม่เคยมองใครนอกจากมัน
‎พาโลม่า
‎แสงดาวสะท้อนลงบนจอตา ‎ที่อยู่ด้านหลังตาของพาโลม่า
‎ในนี้ เซลล์รูปกรวยนับล้าน ‎พร้อมใจกันถอดรหัสคลื่นความถี่ทั้งหมด
‎ซึ่งทำให้พาโลม่าสามารถแยกแยะสีต่างๆ ได้
‎ในชั่วพริบตา
‎คู่รักคู่นี้ไม่เพียงมองเห็นโลกของตัวเอง
‎แต่ยังเข้าใจโลก
‎และหาเนื้อคู่ได้อีกด้วย
‎การเกี้ยวพาราสีเปลี่ยนไป ‎กลายเป็นการเต้นที่ประสานกัน
‎แต่ละตัวจะอวดขนสีเหลืองแพรวพราว
‎ให้อีกตัวได้ชื่นชม
‎หนุ่มโสดตัวอื่น ‎มาลองเสี่ยงดวงดูบ้าง แต่ไม่สำเร็จ
‎เพราะว่าขนสีเหลืองของร็อคกี้
‎ไม่ใช่จุดขายเดียวของมัน
‎เมื่อส่ายหัว
‎มันส่งข้อความลับเข้ารหัส
‎ด้วยแสงอัลตราไวโอเลต
‎จะงอยปากของมันรับแสงอาทิตย์
‎และสะท้อนรังสีของมัน
‎และเพราะมีเซลล์รูปกรวยพิเศษ
‎ร็อคกี้กับพาโลม่าจึงสามารถ ‎มองเห็นสีที่เรามองไม่เห็นได้
‎สัญญาณยูวีนี้เอาใจพาโลม่าไปเต็มๆ
‎สมกันเป็นกิ่งทองใบหยก
‎การเลี้ยงดูลูกเพนกวินเป็นงานเหนื่อยยาก
‎ที่ทั้งพ่อและแม่ต้องท็อปฟอร์มถึงจะไหว
‎ขนสีเหลืองน่าประทับใจกับจะงอยปากสีฉูดฉาด
‎เป็นเครื่องพิสูจน์ว่ามันแข็งแรงและสามารถ
‎ซึ่งเป็นคุณสมบัติสำคัญสำหรับการสร้างครอบครัว
‎จากนกอีกมากมายหลายพันตัว
‎ร็อคกี้กับพาโลม่า…
‎หากันจนเจอ
‎จากคลื่นกระเพื่อมแรกในใยจักรวาล…
‎ไปจนถึงกำเนิดดวงอาทิตย์
‎ดาวโลก
‎และดวงจันทร์
‎แรงกระแทกที่ได้จารึกประวัติศาสตร์ของโลก
‎ไปจนถึงแรงที่ขับเคลื่อนให้ดวงอาทิตย์ ‎ได้อาบโลกของเราด้วยสีสัน
‎แรงโน้มถ่วงมีส่วนในทุกอย่าง
‎นำพาเอาเพนกวินสองตัวนี้มายังช่วงเวลาพิเศษ…
‎บนเกาะพิเศษแห่งนี้
‎ซึ่งอีกไม่นานจะมีของขวัญพิเศษสุดส่งมายังโลก
‎ร็อคกี้กับพาโลม่าจะเป็นพ่อแม่กันแล้ว
‎นำพาชีวิตใหม่เข้ามา
‎และอาจมีความรักครั้งใหม่อีกด้วย
‎และเช่นเคย มีแรงโน้มถ่วงคอยนำทาง
‎ทั่วทั้งโลก
‎ชีวิตช่างหลากหลายน่าอัศจรรย์ใจ
‎ใช้เวลา 13,800 ล้านปี ‎กว่าจะมาถึงช่วงเวลาอันแสนล้ำค่า
‎ณ ที่นี่ ในเวลานี้
‎สัตว์ทุกตัวสร้างขึ้นจากดวงดาว
‎ประสานกับโลก
‎และค้ำจุนด้วยของขวัญจากจักรวาล
‎ที่มาถึงที่นี่ได้เพราะความบังเอิญแท้ๆ
‎ทุกอย่างถูกตรึงเข้าที่ด้วยสุดยอด
‎พลังดึงดูดดั้งเดิม
‎เรื่องราวจักรวาลของเรา
‎คือเรื่องราวความเป็นมา ‎ของสิ่งมีชีวิตบนดาวเคราะห์แห่งนี้
‎ที่เราเรียกว่าบ้าน
‎เรื่องราวที่ยังคงดำเนินต่อไป
‎คำบรรยายโดย นันทวัน ริดเดล